Et seda paragrahvi (10.15) sakslaste kasuks pärast on pehmendatud, moonutatud, näitavad üksikud teisendid ära­kirjades! Nii puudub Zamoiski ärakirjas "propter turpem auri cupidinem" - "kulla (raha) jõleda ihnuse pärast" lauses: "Meeldis aga liivlastele see kristlaste  komme esi­mesel aastal, sest et teda käsitlesid ausad ja õiglased mehed niisuguse kohtumõistmise alal (huiusmodi advocatiae administraretur officium): mäherdune (komme) pärast­poole väga teotati mitmesuguste ilmlikkude kohtunikkude käte läbi nende jõleda rahaahnuse pärast kogu Livoonias, Letgallias ja Eestis." Selle lause puudumine Zamoiski ärakirjas tunnistab, et selles kroonika ärakirjas juba kindlasihiliselt muudatusi on tehtud ja nimelt ordu kasuks, nagu seda oli ka "non bene" lisand: jõle rahaahnus käib  ilmlikkude asjaajajate kohta; sellepärast tundis käsikirja toimetaja ordumees tarvidust ordule haavavaid ütlusi välja jätta.